Evermore (אלבום)

***Evermore*** (מעוצב באותיות קטנות; בעברית: "**לָנֶצַח**") הוא אלבום האולפן התשיעי של הזמרת-יוצרת האמריקאית טיילור סוויפט. האלבום יצא לאור ב-11 בדצמבר 2020, בהוצאת חברת התקליטים ריפבליק רקורדס, חמישה חודשים לאחר צאת אלבום האולפן השמיני שלה, *[[Folklore (אלבום של טיילור סוויפט)|Folklore]]*. סוגת האלבום דומה מאוד ל-*Folklore*, ושניהם יצאו כאלבומי הפתעה.

מכיוון שסוויפט המשיכה לעבוד עם מפיקי *Folklore*, ארון דסנר, ג'ק אנטונוף וברייס דסנר, *Evermore* מאופיין בסגנון מוזיקלי המשלב רוק אלטרנטיבי, צ'אמבר רוק ופולק-פופ. אולם בניגוד ל-*Folklore* הוא בוצע בסגנון אופטימי הרבה יותר. הנושאים של שיריו עוסקים באהבה, נישואים ובגידה, המפורטים בצורה של סיפורים אימפרסיוניסטים ושוזרים בתוכם נרטיבים המשתלבים זה בזה. באלבום משתתפות הלהקות בון איבר, חיים ודה נשיונל. הסינגל המוביל מתוכו, "Willow", הופץ ביחד עם וידאו קליפ בבימויה של סוויפט, לצד השקת האלבום. עם יציאתו, זכה לתשבחות מטעם מבקרי המוזיקה, שציינו את דינמיקת האופי וההפקה הניסיונית שלו, תוך שרבים מהם תיארו אותו כבן לוויה מנוגד ל-*Folklore*.

*Evermore* הגיע לראש מצעדי האלבומים באוסטרליה, בלגיה, טאיוואן, קנדה, ניו זילנד, הממלכה המאוחדת וארצות הברית. הוא הגיע למקום הראשון בבילבורד 200 והפך את סוויפט לאישה הראשונה בהיסטוריה שהגיעה למקום הראשון במצעד עם שמונה אלבומים ברציפות. כל 15 הרצועות מתוכו נכנסו באותו השבוע לבילבורד הוט 100, בעוד שהסינגל המוביל, "Willow", הפך לשירה השביעי שהגיע לראש המצעד. סוויפט הייתה לאמן הראשון בהיסטוריה שהופיע במקום הראשון באותו השבוע במצעד בילבורד הוט 100 לסינגלים ובמצעד בילבורד 200 לאלבומים, פעמיים. היא גם שברה את השיא של האמנית שהגיעה בזמן הקצר ביותר למקום הראשון במצעד האלבומים הבריטי עם שישה אלבומים. בנוסף, *Evermore* נמכר ביותר ממיליון עותקים בשבוע הראשון לצאתו. ביוני 2021, לאור יציאתו על גבי תקליט, חזר למקום הראשון במצעד הבילבורד 200 ושבר את השיא ההיסטורי לפתיחה הגדולה ביותר בכל הזמנים לתקליט.

*Evermore* קיבל מועמדות בטקס פרסי גראמי ה-64 בקטגוריית "אלבום השנה".

## רקע
ב-24 ביולי 2020, במהלך הסגר מגפת הקורונה, הוציאה סוויפט את אלבום האולפן השמיני שלה, *[[Folklore (אלבום של טיילור סוויפט)|Folklore]]*. הוא זכה לשבחים מהמבקרים ולהצלחה מסחרית בשווקים הבינלאומיים. *Folklore* היה לאלבום הנמכר ביותר בשנת 2020, וקיבל חמש מועמדויות בטקס פרסי גראמי ה-63, ביניהן "אלבום השנה" (בה זכה). ב-25 בנובמבר 2020 הופץ בדיסני+ סרט ההופעה-תיעודי, **', המציג את תהליך היצירה של ''Folklore''. ב-10 בדצמבר 2020, יומיים לפני יום הולדתה ה-31, העלתה סוויפט תשע תמונות ל[[אינסטגרם]], שיצרו יחד את [[עטיפה (תקליט)|עטיפתו]] של ''Evermore''. מיד לאחר מכן הודיעה ב[[רשתות חברתיות|רשתות החברתיות]] שלה שאלבום האולפן התשיעי שלה, ''Evermore'', ייצא ב[[חצות]]. היא פרסמה את רשימת הרצועות שלו וחשפה ששלוש הלהקות [[בון איבר]], [[חיים (להקה)|חיים]] ו[[דה נשיונל (להקה)|דה נשיונל]] ישתתפו בחלק מרצועותיו. היא הוסיפה שווידאו קליפ נלווה ל-"[[Willow]]", יפורסם בחצות אותו היום גם כן.

בעקבות תקנות שעת החירום למאבק בנגיף הקורונה שהופעלו במהלך מגפת הקורונה, כתבה סוויפט: . בהתאם לעונת ה[[חורף]] בה יצא, סוויפט תיארה את ''Evermore'' כאלבום סתווי-חורפי, בניגוד ל-''Folklore'', שתואר כאלבום אביבי-קייצי.

=== קונספט ===

לאחר יציאתו של ''Folklore'', סוויפט ודסנר המשיכו לעבוד יחד מרחוק; הוא שלח לה [[קטע כלי|קטעי כלי]] של שירים שונים והיא כתבה את מילותיהם. כל אותם השירים שכתבה אוחדו וצורפו ל-''Evermore''. בהשוואה לקודמו, הסגנון המוזיקלי של ''Evermore'' תואר כניסיוני יותר – ללא הגבלת מקום או ז'אנר. בריאיון עם זאני לואו הצהירה סוויפט ש-''Evermore'' העניק לה תחושות שונות של [[שלווה]] לאחר [[היסק|הסקת מסקנות]] נכונה, ביחס לאלבומה הקודם, ''Folklore''.

== כתיבה והקלטה ==

ב-''Evermore'' השתמשה סוויפט בסגנון כתיבת השירים בו השתמשה ב-''Folklore'' (סגנון שכתוב ב[[גוף שלישי]]). בדומה לקודמו, ''Evermore'' הוא תוצר של [[הסגר (בריאות)|שיתוף פעולה מרחוק]] ו[[Zoom Video Communications|תקשורת וירטואלית]]. [[ארון דסנר]] הפיק את כל רצועות האלבום למעט השיר "[[Gold Rush]]", שהופק על ידי [[ג'ק אנטונוף]]. חלק רב מהאלבום הוקלט במהלך הפקת סרט ההופעה התיעודי, **', של סוויפט משנת 2020 שהופץ ברשת הסטרימינג דיסני+.

לאחר יציאתו של *Folklore* כתבה סוויפט את שני השירים "Closure" ו-"Dorothea", עבור ביג רד משין, להקתם של דסנר וג'סטין ורנון. אולם בסופו של דבר הם נכללו ב-*Evermore*. כדי לחגוג את יציאתו של *Folklore*, יצר דסנר קטע כלי בשם "Westerly" שנקרא על שם מיקום ביתה של סוויפט ברוד איילנד, ניו אינגלנד שבארצות הברית. כעבור שעה, כתבה את "Willow" ושלחה לו אותו בחזרה. היא כתבה את רוב שיר הנושא, "Evermore", עם ג'ו אלווין (התווסף בקרדיטים בשם העט: ויליאם באורי) ולאחר מכן ביקשה מג'סטין ורנון (סולן להקת בון איבר) לכתוב את הגשרית שלו. דסנר הבין שהם יוצרים "אלבום אחות" ל-*Folklore* רק לאחר שכתב עמה יותר משבעה שירים. בהמשך הלחין את "Tolerate It", המאופיין בציליל פסנתר, ושלח אותו לסוויפט. היא האזינה לו, כתבה את מילותיו ושלחה את התוצר הסופי במטרה שישמע אותו גם כן.

סוויפט נסעה לביתו של דסנר בצפון מדינת ניו יורק כדי לצלם את סרטה התיעודי, **', באולפן שלו. דסנר סיפר כי הם ישבו כל הלילה יחדיו, כתבו כמה שירים נוספים, שתו הרבה [[יין]] ושוחחו ליד ה[[קמין]]. לאחר סיום הצילומים, סוויפט נשארה אצלו במטרה שיקליטו דברים נוספים. בבוקר שלמחרת, ניגשה למטבחו וסיפרה שבמהלך הלילה כתבה את השיר "", וביצעה אותו. דסנר ציין את "" כאחת מהיצירות האהובות עליו ביותר וטען שהוא היה יכול להישאר פשוט כקטע כלי ללא מילים. בהמשך, סיפר ש"יכולת ה[[סיפורת]] המדהימה והיכולת המוזיקלית של הרצועה לקחו אותה צעד קדימה והפכו אותו למשהו מעולה".

"[[No Body, No Crime]]" נכתב על ידי סוויפט בלבד. מנגינתו שלובה בצלילי גיטרת ברידג' שדסנר הלחין עבורה. היא שלחה לו [[דואר אלקטרוני]] עם דגימה קולית מתוך השיר עצמו ולאחר מכן, הקליטה את כולו. לסוויפט היו רעיונות ספציפיים כיצד היא רצתה ליצור ולהקליט את השיר, כולל הרעיון לשתף בו את [[להקת בנות|להקת הבנות]] [[חיים (להקה)|חיים]]. חברות הלהקה הקליטו את החלק שלהן ב[[לוס אנג'לס]] ושלחו אותו לסוויפט ששהתה באולפני לונג פאונד באותה העת. על [[מפוחית פה|מפוחית הפה]] וה[[ריף (מוזיקה)|ריפים]] של ה[[גיטרה]] היה אחראי ג'וש קאופמן, שלקח חלק ביצירת השיר "[[Betty]]". ג'יי טי בייטס ניגן על ה[[מערכת תופים|תופים]] ב-"No Body, No Crime" ו-"[[Dorothea]]".

דסנר ו[[תאומים|אחיו התאום]], ברייס דסנר, שלחו לסוויפט כמה מקטעי הכלי שהם יצרו עבור הלהקה שלהם, [[דה נשיונל (להקה)|דה נשיונל]]. אחד מהם הפך בהמשך ל-"[[Coney Island]]". סוויפט ואלווין כתבו את מילותיו והיא הקליטה אותו. לאחר שהאזינו ל[[דמו (מוזיקה)|גרסה הראשונית]] שלו, האחים דסנר חשו שהשיר קשור לדה נשיונל ונתנו למאט ברנינגר (הסולן הראשי של הלהקה) להקליט אותו ולבריאן דוונדורף (מתופף הלהקה) להיות האחראי על התופים. דסנר סיפר שברנינגר "התרגש" מההצעה ונענה לה בחיוב. לבסוף, הלהקה התכנסה, דוונדורף ניגן על התופים ואילו אחיו, סקוט דוונדורף, ניגן על ה[[בס (מוזיקה)|בס]] ובפסנתר הכיס; ברייס דסנר עזר בהפקת השיר.

"[[Marjorie]]" דומה בחלקו ל-"[[Peace (שיר)|Peace]]", הרצועה ה-15 ב-''Folklore''. מוזיקת הרקע ב-"Marjorie" הורכבה מ-"Alvers Hi-Hat Generator", תוכנה שפותחה על ידי המפיק ריאן אולסון, בה היה שימוש רב בשיריה של הלהקה ביג רד משין. התוכנה לוקחת כל צליל בשיר ומחלקת אותם לדוגמאות ומציבה אותם בתבניות מוזיקליות אקראיות. דסנר עבר על התבניות, בחר את החלקים המועדפים עליו, ערך ופיתח אותן ושלח אותן לסוויפט, שכתבה את המילים של השיר עצמו. השיר מדבר על סבתה מצד אמה וזמרת ה[[אופרה]], [[מרג'ורי פינליי]]. סוויפט שלחה תיקייה עם [[תקליט]]י האופרה הישנים של פינליי לדסנר, שהשתמש בחלקם בשיר. "[[Right Where You Left Me]]" ו-"[[Happiness]]" נכתבו כמה ימים לפני שסיימו לעבוד על ''Evermore''. דסנר עבד על הלחן של "Happiness" מאז 2019 וחשב שזה יהיה שיר של ביג רד משין; עם זאת, סוויפט אהבה אותו והחליטה לכתוב לו מילים ולהקליט אותו בעצמה.

ורנון היה מעורב בצורה רבה יותר בתהליך היצירה של ''Evermore'' מאשר ב-''Folklore''. הוא ניגן בתופים בשירים "[[Cowboy like Me]]" ו-"[[Closure (שיר)|Closure]]", ב[[גיטרה]] ו[[בנג'ו]] ב-"[[Ivy]]" וביצע [[זמר רקע|קולות רקע]] ב-"[[Marjorie]]". בנוסף, הוא עיבד את קולה של סוויפט ב-"Closure", על ידי שימוש בכלי נגינה בשם מסינה, שמעוות את ה[[גוון (מוזיקה)|גוון]] הרך של קולה. ב-"Ivy" השתמש דסנר ב[[פעמון|פעמונים]] במטרה להעניק לו אווירה "חורפית". הוא יצר באלבום אווירה שתוארה כ"נוסטלגית" וכתוצאה מכך, סוויפט השוותה את ''Evermore'' ל[[סתיו]] ול[[חורף]], בניגוד ל-''Folklore'', אותו השוותה ל[[אביב]] ול[[קיץ]]. הוא סבר שעיבוד 17 רצועות האלבום היא "משימה קשה מאוד" וסיפר ש[[טכנאי קול|מהנדס הקול]], ג'ונתן לואו, חשב שהם לא יסיימו את האלבום בזמן.

== מוזיקה ומילים ==

''Evermore'' כונה כ[[סיקוול]], [[בי-סייד]], פרק שני או אלבום המשך של ''Folklore''. המהדורה הדיגיטלית של ''Evermore'' מורכבת מ-15 רצועות, ואילו המהדורה הפיזית שלו כוללת שתי [[רצועות בונוס]], "[[Right Where You Left Me]]" ו-"[[It's Time to Go]]". באלבום משתתפות שלוש להקות אמריקאיות: [[חיים (להקה)|חיים]], [[דה נשיונל (להקה)|דה נשיונל]] ו[[בון איבר]], ב-"[[No Body, No Crime]]", "[[Coney Island]]" ו-"[[Evermore (שיר)|Evermore]]", בהתאמה. כמו כן, ישנם קולות רקע של מרקוס מומפורד ב-"[[Cowboy like Me]]". ''Evermore'' נכתב והופק על ידי סוויפט, [[ארון דסנר]], ברייס דסנר ואנטונוף, עם [[קרדיט (יצירה)|קרדיטים]] נוספים שניתנו לבי ג'יי ברטון וג'יימס מקאליסטר על "[[Closure (שיר)|Closure]]", ל[[ויליאם באורי|וויליאם באורי]] על "[[Champagne Problems]]", "Coney Island" ו-"Evermore", ולג'סטין ורנון מבון איבר על "Evermore" גם כן.

=== הרכב ===
''Evermore'' הוא אלבום [[רוק אלטרנטיבי]], צ'אמבר רוק, ו[[פולק-פופ]], המכיל [[מוזיקה מינימליסטית]], [[אינדי פולק]] וצ'אמבר פופ; עם זאת, הוא מכיל גם [[מוזיקה ניסיונית]]. הוא מאופיין בצלילים אקוסטיים ותואר כ"אלבום חורפי", בו נעשה שימוש בכלי נגינה רבים ושונים. בנוסף לכך, במהלך הפקתו נעשה שימוש ב[[פינגר סטייל]], [[גיטרה חשמלית|גיטרות חשמליות]], [[גיטרה אקוסטית|גיטרות אקוסטיות]], [[פסנתר]]ים, [[סינתיסייזר]]ים, [[מנדולינה|מנדולינות]], [[מכונת תופים]], [[כלי מיתר]], [[מלוטרון|מלוטרונים]], [[חליל]]ים, [[קרן יער|קרני יער]] ו[[צ'לו]]אים.

ברצועות כמו "[[Gold Rush]]" ו-"[[Long Story Short]]", ה[[מפעם]] הוא מסוגת ה[[מוזיקת פופ|פופ]], עם שימוש ב[[הוק (מוזיקה)|הוק]]. ב[[דיילי טלגרף]] נכתב ש-''Evermore'' אינו מכיל תחושה קצבית. בהמשך, צוין שמדובר באלבום שונה מהאלבומים הקודמים שהוציאה סוויפט במהלך הקריירה שלה. טום האל טען כי ''Evermore'' ממשיך בעקביות את אלבומה הקודם של סוויפט, ''Folklore''; הן מבחינת הסגנון שלו והן מבחינת תהליך ההפקה שלו. הוא המשיך והוסיף ששיריה הפכו לכאלו הנשמעים בכל בית, בעיקר מול ה[[קמין|אח]] או ה[[טלוויזיה]]. ב-''[[Stereogum]]'' תואר האלבום כ"אלבום קל, מדיטטיבי, שקט ונוסטלגי".

=== מילים ונושאים ===
כאלבום המשך של ''Folklore'', האלבום ''Evermore'' הוא אלבום [[אינטימיות|אינטימי]], שמגולל סיפור מנקודת מבט של מישהו ב[[גוף שלישי]]. הוא ממשיך לגולל את הסיפור שהופיע ב-''Folklore'' והוא כולל בתוכו [[עובדה|עובדות]] ו[[סיפורת]]. שני האלבומים עוסקים בנושא [[אסקפיזם|אסקפיסטי]] משותף, אך בניגוד לאופי ה[[רומנטי]] והמופנם של ''Folklore'', ''Evermore'' תואר כ[[חופש]]י, [[אומץ|אמיץ]], חסר עכבות, [[שמחה|שמח]], אימפרסיוניסטי וכזה שעוסק בווידויים. בנוסף לכך, הוא תואר כאלבום שבאמצעותו מצליחה סוויפט להמחיש את הרגשות והרעיונות שלה, אודות נושא האהבה והכאב של להיות מבוגר. השירים שנכללו ב-''Evermore'' תוארו כשירים שמהרהרים את המאזין, וכוללים בתוכם נושאים כמו אהבה אסורה, הזנחה רומנטית, [[סליחה|סלחנות]], [[נישואים]] ו[[בגידה (זוגיות)|בגידה]]. השירים סובבים סביב מערכת [[דמות|דמויות]] מגוונת (כמו אלה מ-''Folklore'') אשר מתחברות יחד לאורכו של האלבום.

מבקרי המוזיקה פרסמו שה[[סימן מסחר|סימנים המסחריים]] של סוויפט מופיעים ב-''Evermore'' והוסיפו שהיא משתמשת ב[[שעשועי לשון]] בשירים שנכללים בו. ב[[וראייטי (מגזין)|ווראייטי]] פורסם שיש בכל שירי האלבום [[מוטיב (ספרות ואמנות)|מוטיב]] שחוזר על עצמו. ב-''[[American Songwriter]]'' נכתב ש"באלבום, סוויפט מדגישה באופן ברור את הצער שהנישואים מביאים עמם". ב-''Stereogum'' נכתב ש"האלבום עוסק ב[[פיקסציה]] תצפיתית". ב[[פיצ'פורק]] ציינו ש"סוויפט היא [[סולן|סולנית]] רב-תכליתית ואקספרסיבית". במגזין ''Spin'' העירו על כך ש"סוויפט מציגה באלבום דיוק והרס, עם שילוב של [[רגש|רגשות אנושיים]] מורכבים במיוחד".

=== שירים ===
''Evermore'' מתחיל עם "[[Willow]]"; שיר שקט המשלב את [[סוגה מוזיקלית|סוגות]] הפולק צ'אמבר וה[[אינדי פולק]]. "Willow" הוא [[שיר אהבה]], המורכב מגיטרות שונות (כמו [[גיטרה חשמלית]] ו[[גיטרה בס]]), [[גלוקנשפיל]], [[תזמורת|תזמורות]] אינדי פולק, [[מכונת תופים|תופים מתוכנתים]] ופזמון שתואר כ"עוצר נשימה". "[[Champagne Problems]]" הוא שיר [[אבל]] ו[[בלדה]], שתואר כ"שיר [[לו-פיי]], בו יש שימוש ב[[פסנתר]]". הוא עוסק ב[[בת זוג]] קשה, שהתמודדויותיה האישיות משבשות את [[מערכת יחסים|מערכת היחסים]] הרומנטית שלה, מביאות אותה לדחות את [[הצעת נישואין|הצעת הנישואין]] של בן זוגה וגורמות לה לקחת אחריות על ההשלכות של המעשה. "[[Gold Rush]]" הוא שיר [[מוזיקת פופ|פופ]] שתואר כ"מנצנץ" ו"חלומי" ומורכב מ[[מערכת תופים|תופים]], [[קרן יער]], [[כינור]]ות ובס זקוף. השיר עוסק ב[[קנאה]] ובחוסר הביטחון של המספרת בנוגע לנושא כלשהו המפורט בהמשך, תוך התייחסות ל[[הבהלה לזהב (קליפורניה)|בהלה לזהב בקליפורניה]] (1848–1855).
[[קובץ:Marjorie Moehlenkamp.png|שמאל|ממוזער|264x264px|הרצועה ה-13, "[[Marjorie]]", היא מחווה לסבתה מצד אמה של סוויפט [[מרג'ורי פינליי]], שהעניקה השראה לתשוקה של סוויפט למוזיקה.]]
הרצועה הרביעית, "", היא שיר [[חג המולד]] שתואר כ"בלדה חגיגית". הרצועה מגוללת סיפור על אישה המגיעה לעיר הולדתה בעת חופשות חג המולד, שם היא נתקלת במאהבה לשעבר. את הערב היא מסיימת כשהיא נמצאת עימו ב[[מיטה]]. היא מבינה שהניסיון לחדש את הקשר לא יוביל לשום מקום. השיר מורכב מגיטרות חשמליות והמספרת שלו מתגלה כדמות בשם דורותיאה, בהמשך האלבום. "[[Tolerate It]]" היא רצועה העוסקת במישהי שנקלעה למערכת יחסים לא מאוזנת, עם פערי גילים. בנוסף, היא עוסקת ב[[ייסורים]] הפנימיים של דורותיאה מלאת ה[[טינה]], המעוניינת לסיים את מערכת היחסים הזו. השיר תואר כ"שיר שנבנה לאט". הוא מורכב מסינת' בס ופסנתר, והשראתן החלקית של מילותיו, היא מה[[פרוטגוניסט|דמויות הראשיות]] של [[דפנה דה מוריאה]] ברומן, "רבקה" (1938). בתחילת "[[No Body, No Crime]]", ניתן לשמוע סירנה של [[משטרה]]; הוא תואר כשיר הלקוח "מעולם הקולנוע", וכשיר [[מוזיקת קאנטרי|קאנטרי]], [[פופ רוק]] ו[[קאנטרי רוק]]. מבחינה לירית, הוא מתאר תעלומת רצח. הדמות אסתי (שקרויה על שמה של [[אסתי חיים]] מלהקת חיים), מגלה שבעלה [[בגידה (זוגיות)|בוגד]] בה. אסתי מתעמתת עמו ונרצחת. במהלך השיר, ישנה שירה חוזרת ונשנית של השורה "הוא עשה את זה!".[[קובץ:Coney Island beach and amusement parks (June 2016).jpg|ממוזער|224x224px|הרצועה התשיעית, "[[Coney Island]]", מתמקדת בזוג אוהבים שנזכר ברגעים שלהם יחד ב[[קוני איילנד]], [[ניו יורק]].|ימין]]הרצועה השביעית וה[[מלנכוליה|מלנכולית]], "[[Happiness]]", היא בלדה [[אמביינט]]ית, שעוסקת בפרידה או [[גירושים]], עם עיבוד המורכב מ[[סינתיסייזר]]ים שתוארו כ"מעורפלים", כינור, בס, [[עוגב]]ים ופסנתר. בשיר שירה איטית ומכוונת, שנועדה להעצים את הנושא עליו הוא מדבר. המילים שלו [[אזכור מקראי|מאזכרות]] את מילות "[[Seven (שיר של טיילור סוויפט)|Seven]]", הלקוח מאלבומה השמיני, ''[[Folklore (אלבום של טיילור סוויפט)|Folklore]]''. "[[Dorothea]]" הוא שיר שמסופר מ[[נקודת מבט (פילוסופיה)|נקודת מבטו]] של הדמות הגברית מהשיר "", שנשאר ב[[טופלו (מיסיסיפי)|טופלו]] בזמן שאהובתו מ[[בית ספר תיכון|בית הספר התיכון]], דורותיאה, עוברת ל[[לוס אנג'לס]] כדי לפתח את הקריירה ה[[הוליווד]]ית שלה. אותו הגבר מפרט על ראשית חייה של דורותיאה ומשכנע אותה לחזור לפשטות שב[[כפר|חיים הכפריים]]. השיר מורכב מפסנתר, [[תוף מרים]] וגיטרות, והושווה ל-"[[Betty]]".

"[[Coney Island]]", הרצועה התשיעית באלבום, היא [[דואט]] עם מאט ברנינגר, סולן להקת [[דה נשיונל (להקה)|דה נשיונל]]. היא מכילה [[סוגה מוזיקלית|סוגות מוזיקליות]] כמו [[רוק אלטרנטיבי]], ואלס ו[[אינדי פולק]]. הרצועה תוארה כ"[[נוסטלגיה|נוסטלגית]]" והיא עוסקת בזוג אוהבים שנזכר ברגעים שלהם יחד ב[[קוני איילנד]], [[ניו יורק]]. "[[Ivy]]" הוא שיר [[פולק]], העוסק באישה נשואה שהייתה מעורבת ב[[בגידה (זוגיות)|בגידה]] ובו יש שימוש במטפורות שתוארו כ"גחמניות". בשיר נעשה שימוש ב[[בנג'ו]], גיטרות, [[חצוצרה]], [[הרמוניה|הרמוניות]] שתוארו כ"עדינות" ובוצעו על ידי ג'סטין ורנון ו[[מקהלה]]. הוא מתאר כיצד התאהבה אותה האישה ב[[מאהב]] סודי וכיצד [[פיתוי|התפתתה]] לכך, תוך שהוא מתאר גם את ההשלכות של כך. סוויפט שרה על שני אנשים ב-"[[Cowboy like Me]]" שמתאהבים תוך כדי ביקור באתרי נופש ומנסים להרשים את ה[[עשיר]]ים. "Cowboy like Me" הוא שיר אלטרנטיבי, קאנטרי, [[פולק רוק]] ו[[בלוז]], בו נעשה שימוש ב[[מפוחית פה]], גיטרות, [[מנדולינה]], פסנתר וגיטרת ברכיים. "[[Long Story Short]]" הוא שיר [[אינדי רוק]], בו נעשה שימוש ב[[מכונת תופים|תופים מתוכנתים]], גיטרות ו[[מיתר (כלי מיתר)|מיתרים]]. סוויפט מסכמת את הרגעים הגרועים בחייה בשיר ומציינת את [[גאולה|גאולתה]] האישית.

ברצועה ה-13 "[[Marjorie]]", מדברת סוויפט על סבתה וזמרת האופרה, [[מרג'ורי פינליי]], שנפטרה כשסוויפט הייתה בת 13. מילות השיר מורכבות מעצותיה של פינליי לנכדתה, כמו גם מזיכרונותיה ו[[חרטה|חרטותיה]] של סוויפט. מוזיקת הרקע של הרצועה הורכבה מ-"Alvers Hi-Hat Generator"; תוכנה שפותחה על ידי המפיק ריאן אולסון. התוכנה לוקחת כל צליל בשיר ומחלקת אותם לדוגמאות ומציבה אותם בתבניות מוזיקליות אקראיות. בשיר נעשה שימוש ב[[פיציקטו]], זמזום, מפעם, צ'לו ו[[כלי מקלדת]]. "Marjorie" היא הרצועה המקבילה לרצועה ה-13 ב-''Folklore'', "[[Epiphany (שיר)|Epiphany]]", העוסקת בסבה של סוויפט. "[[Closure (שיר)|Closure]]" היא הרצועה ה-14 באלבום והיא עוסקת בכמה נושאים כמו זיוף רגשות והעמדת פנים. "Closure" הוא שיר פולק-תעשייתי, בו נעשה שימוש ב[[כלי נשיפה ממתכת]], מיתרים, חריקות [[מוזיקה אלקטרונית|אלקטרוניות]], [[כלי הקשה]], תופים וסינתיסייזרים. [[שיר נושא|שיר הנושא]], "[[Evermore (שיר)|Evermore]]", שהוא גם רצועת הסיום באלבום, הוא [[בלדה|בלדת]] פסנתר בו משתתף ג'סטין ורנון. "Evermore" הוא שיר [[קריאה ותגובה]], המסכם את האלבום ב[[טון (בלשנות)|נימה]] שתוארה כ"קרה ועגומה, אך מלאת [[תקווה]]".

מהדורת הדלוקס של האלבום כוללת שתי רצועות בונוס. "[[Right Where You Left Me]]" היא רצועה אקוסטית, בה נעשה שימוש בכמה סוגי גיטרות. הרצועה תוארה ככזו "המתארת את גורלה של אהבה שקפאה בזמן". באופן דומה, "[[It's Time to Go]]" תוארה כ"רצועה עגומה, בה מדובר על יציאה ממערכת יחסים, כמו ידידות. כמו כן, היא כוללת סיפורי גירושים ותרחישים נוספים"; בנוסף לכך, הרצועה מדברת על ה[[מחלוקת המאסטרס של טיילור סוויפט|סכסוך]] בין סוויפט ל[[סקוטר בראון]], בנוגע לזכויות שלה על ששת אלבומי האולפן הראשונים שלה, שנמכרו על ידי [[סקוט בורצ'טה]], מייסד חברת התקליטים [[ביג משין רקורדס]], דרכה הם יצאו במרוצת השנים.

== הוצאה וקידום ==
ב[[עטיפה (תקליט)|עטיפת]] האלבום מוצגת סוויפט כשהיא עומדת באזור מיוער, פונה הרחק מהמצלמה כששערה קלוע ב[[צמה]] צרפתית. כמו כן, היא לובשת מעיל משובץ בעיצובה של [[סטלה מקרטני]], עליו היא סיפרה כי הוא לקוח מאוסף של המהדורה המוגבלת של 23 [[רחוב בונד|אולד בונד סטריט]]. הוא נמכר במהירות בפלטפורמת [[קמעונאות]] האופנה "Farfetch" לאחר השקת האלבום במחיר של 2,875 [[דולר]]ים. מגזין [[טיים (מגזין)|טיים]] הסביר כי ''Folklore'' הוא אלבום ומלא צלילים ורגשות, ואילו ''Evermore'' הוא אלבום המבטא [[עצב]], [[חרטה]] ודיכאון. בשנת 2025, מגזין [[בילבורד]] דירג את עטיפות האלבומים של טיילור סוויפט ומיקם את עטיפת האלבום ''Evermore'' במקום ה-13.

''Evermore'' יצא לאור ב-11 בדצמבר 2020, יומיים לפני יום הולדתה ה-31 של סוויפט. ''Evermore'' הוא אלבום המשך לקודמו, ''Folklore'', שהופץ חמישה חודשים לפני כן; שתי היצירות המוזיקליות הם "[[אלבום הפתעה|אלבומי הפתעה]]", שהוכרזו 16 שעות לפני צאתם ב[[חצות]]. הוא הופץ על גבי [[תקליטור]]ים ב-18 בדצמבר 2020, ובשנת 2021 יצא לאור בפורמט [[קלטת שמע|קלטות שמע]] ו[[תקליט ויניל|תקליטי ויניל]]. שתי רצועות הבונוס "[[Right Where You Left Me]]" ו-"[[It's Time to Go]]", שנכללו במהדורת הדלוקס של ''Evermore'', הועלו ל[[שירות סטרימינג|שירותי הסטרימינג]] ב-7 בינואר 2021. במקור, הן תוכננו לצאת בסמוך לצאת העותקים הפיזיים של האלבום.

ב-14 בדצמבר 2020 הופיעה סוויפט ב-**'. למחרת, במהלך תוכנית הרדיו של הווארד סטרן, סיריוס XM, גילה הזמר-יוצר הבריטי פול מקרטני שסוויפט החליטה לדחות את פרסומו של *Evermore* בשבוע, כדי לא להתנגש עם תאריך יציאתו המקורי של אלבום האולפן ה-18 שלו, *[[McCartney III]]*; לאחר שהתוודע על כך, החליט מקרטני להוציא את אלבומו ב-18 בדצמבר במקום זאת, כך שסוויפט תוכל להתקדם עם ההוצאה והקידום של *Evermore* כפי שתכננה בהתחלה. לבסוף, דחיית האלבום של מקרטני לא סייעה לו להגיע למקום הראשון במצעד הבילבורד 200, היות ש-*Evermore* נמכר בסדר גודל של למעלה מ-155 אלף עותקים בשבוע השני לצאתו.

### סינגלים
"Willow" הופץ כסינגל המוביל מ-*Evermore*, לצד האלבום עצמו, ב-11 בדצמבר 2020. השיר לווה בווידאו קליפ שבוים על ידי סוויפט. הוא נכנס לשלושת השירים הפותחים במצעדים שבאוסטרליה, הממלכה המאוחדת וניו זילנד. בנוסף לכך, הצליח להגיע למקום הראשון במצעד הבילבורד הוט 100 והפך לשירה השביעי של סוויפט שהצליח לעשות זאת. "No Body, No Crime" נשלח לרדיו קאנטרי ב-11 בינואר 2021 והופץ כסינגל השני מהאלבום.

בתחילת ינואר 2021 הוכרז שהשיר "Coney Island" עם דה נשיונל יופץ כסינגל השלישי מתוך האלבום, ונשלח לרדיו אלטרנטיבי.

## ביקורת
### הערכה ביקורתית

כבר בצאתו הופנו כלפי האלבום ביקורות חיוביות רבות בדומה לאלבומה הקודם, ''Folklore''. בדיילי טלגרף העניקו לו ציון של ארבעה כוכבי זהב מתוך חמישה, וציינו לטובה את כתיבת האלבום. בגרדיאן העניקו לאלבום את אותו הציון גם כן. באותה הביקורת כתבו כי *Evermore* כולל רצועות מגוונות שלא דומות אחת לשנייה. ב-*[[NME]]* העניקו לאלבום ציון של חמישה כוכבי זהב מתוך חמישה, וכתבו כי אווירתו דומה מאוד לזו של *[[1989 (אלבום)|1989]]*, שיצא לאור ב-2014. ב-*The Sydney Morning Herald* העניקו את אותו הציון. ב-*[[American Songwriter]]* ערכו השוואה בין *Folklore* ל-*Evermore* ועל קו הדמיון המשותף ביניהם. במטקריטיק קיבל האלבום ציון של 85 על סמך 29 ביקורות.

באייריש טיימס נתנו ל-*Evermore* ארבעה כוכבי זהב. ב-*The Line of Best Fit* העניקו לו ציון של 8/10, וכתבו עליו ביקורת חיובית. *MusicOMH* שיבחו את "Willow" וציינו כי מדובר ברצועה הטובה באלבום. בטיימס העניקו לו ציון של ארבעה כוכבי זהב בסך הכול, וסקרו את המעורבות של בן הזוג שלה, ג'ו אלווין, באלבום. בשקלול הציונים של **', הוא קיבל ציון של 8.0 בסולם 10, מה שהפך אותו לאחד מאלבומיה היחידים של סוויפט שהצליחו לעשות זאת. ב[[רולינג סטון]] קיבל ציון זהה לזה של קודמו, ארבעה וחצי כוכבי זהב. ב[[אנטרטיינמנט ויקלי]] הפנו כלפי ''Evermore'' ביקורת חיובית, עם ציון A, בדומה ל-''Folklore''. בהמשך, פורסם שהממוצע שלו עלה ל-88 ב[[מטקריטיק]]. ב[[וראייטי (מגזין)|ווראייטי]] קיבל ציון של 93 בסולם של 100. עיתון "[[הארץ]]" פרסם ביקורות על האלבום גם כן. ב-13 בדצמבר עדכנו כי על סמך 13 ביקורות, הציון שלו מסתכם ב-87. מבקר המוזיקה, כריס וילמן, החמיא להפקה שב-''Evermore'' ולקולותיה של סוויפט. בביקורות פחות חיוביות, כריס ריצ'רדס מ[[וושינגטון פוסט]] טען כי האלבום ארוך ומייגע, ושמיעתו בלתי נסבלת. מיקאל ווד מ[[לוס אנג'לס טיימס]] הרגיש שהאלבום מכיל "שאריות" של ''Folklore'' וטען שהוא "פשוט חוזר על הטריק שלו". ב[[פיצ'פורק]] קיבל ציון של 7.9 בסולם 10.

''Evermore'', יחד עם קודמו, זכה לשבחים ביקורתיים רבים מטעם מבקרי המוזיקה ותואר כאחד מהאלבומים המשפיעים ביותר שיצאו בשנת 2020. ב-**' נכתב שסוויפט השפיעה ושינתה את המשבר התרבותי שנגרם כתוצאה ממגפת הקורונה, באמצעות *Folklore* ו-*Evermore*.

### רשימות סיכום שנה
האלבום נכלל ברשימות סיכום השנה שפורסמו לאחר 11 בדצמבר 2020, בהן נכלל גם *Folklore*. *Evermore* דורג בראש הרשימות של *[[USA Today]]*, *NJ.com* ומגזין וראייטי.

### פרסים ומועמדויות

## הצלחה מסחרית
חברת התקליטים ריפבליק רקורדס דיווחה כי *Evermore* נמכר בלמעלה ממיליון עותקים ברחבי העולם בשבוע הראשון לצאתו – אלבומה השלישי של סוויפט שעשה זאת בתוך 16 חודשים. בנוסף לכך, הוא היה לאלבום האולפן השמיני שלה ברציפות שעשה זאת; היחיד שלא עשה זאת הוא אלבום הבכורה שלה, *[[Taylor Swift]]*. בזכות *Evermore* הייתה סוויפט לאמן המושמע ביותר בשנת 2020 באמזון מיוזיק בכל הסוגות המוזיקליות.

### ארצות הברית
כבר בצאתו ניצב האלבום בפסגת מצעד האייטונס של ארצות הברית. בסמוך לכך שיר חג המולד שלה, "Christmas Tree Farm", נכנס למצעד האייטונס גם כן. הסינגל המוביל מהאלבום, "Willow", נכנס לעשירייה הפותחת של המצעד, כמו גם מרבית שירי האלבום. בצהרי אותו היום עלה השיר למקום הראשון, הפעם ה-42 בקריירה המוזיקלית של סוויפט. ביממה אחת כל שירי האלבום נכנסו ל-20 השירים הפותחים בספוטיפיי ארצות הברית, וצברו עשרות מיליוני השמעות. בערב 12 בדצמבר 2020 פרסמו *[[Hits Daily Double]]* כי מכירות האלבום בשבוע הראשון יהיו בין 300 אלף ל-350 אלף עותקים, ללא עותקים פיזיים. בעקבות צאת האלבום, עקפה סוויפט את אריאנה גרנדה והפכה לאמנית המושמעת ביותר בספוטיפיי בדצמבר.

ב-20 בדצמבר נודע באופן רשמי כי האלבום כבש את פסגת מצעד הבילבורד 200, עם מכירות של 329,000 עותקים בשבוע. האלבום הוא השמיני ברציפות של סוויפט שניצב בראש המצעד – האישה הראשונה במצעד שהגיע לנתון כזה. בעקבות ההצלחה הגדולה לה *Evermore* זכה, חזר *Folklore* למקום השלישי במצעד עם מכירות של 133,000 עותקים – הפעם הראשונה בה שני אלבומים של מוזיקאית ניצבים בשלושת המקומות הראשונים במצעד.

במצעד הבילבורד הוט 100 "Willow" התברג במקום הראשון והיה לשירה השביעי באופן כללי ולשירה השני בשנת 2020 של סוויפט שהצליח לעשות זאת. ביולי 2020 הייתה סוויפט לאמן הראשון בהיסטוריה שהתברג במקום הראשון באותו השבוע במצעד הבילבורד הוט 100 ובמצעד הבילבורד 200, עם "Cardigan" ו-*Folklore*. היא הייתה גם לאמן הראשון בהיסטוריה שעשה זאת פעמיים, עם "Willow" ו-*Evermore*. כמו כן, הצליח "Willow" להתברג במקום הראשון במצעד השירים הדיגיטליים, מה שהפך את סוויפט לאמן הראשון בהיסטוריה שצבר 21 שירים שכבשו את פסגת המצעד. היא הצטרפה ל-BTS וניקי מינאז' כחלק מהאמנים היחידים שהגיעו למקום הראשון במצעד שלוש פעמים בשנת 2020. כל 15 רצועות האלבום נכנסו למצעד הבילבורד הוט 100, וסוויפט שברה את שיאה של מינאז' והפכה לאישה עם מרבית הכניסות במצעד, עם 128 שירים בסך הכול.

ב-27 בדצמבר פורסם ב-*Hits Daily Double* כי מכירות האלבום בשבוע השני לצאתו יהיו בין 155 אלף ל-160 אלף עותקים ובעקבות כך, חסם את האלבום *[[McCartney III]]* של פול מקרטני מלהגיע למקום הראשון בבילבורד 200. כאשר הוציאה סוויפט את שתי רצועות הבונוס "Right Where You Left Me" ו-"It's Time to Go" ב-7 בינואר 2021, הן זכו להצלחה במדינה. הראשונה מביניהן, הצליחה לכבוש את פסגת מצעד האייטונס של המדינה והייתה לשירה ה-44 שעשה זאת. בנוסף לכך, הצליחה הרצועה השנייה מביניהן, להגיע למקום השני במצעד האייטונס. *Evermore* ירד למקום השני במצעד אלבומי האייטונס, תוך שמהדורת הדלוקס שלו דורגה במקום הראשון. ב-8 בינואר עלה "It's Time to Go" למקום הראשון במצעד, ואילו "Right Where You Left Me" ירד למקום השני. סוויפט הייתה לאמן הראשון בהיסטוריה שהצליח לכבוש עם 45 שירים את פסגת המצעד.

אף על פי שיצא בשבועיים האחרונים של 2020, *Evermore* הפכך לאחד מעשרת האלבומים הנמכרים ביותר בשנת 2020. הוא דורג במקום השמיני ברשימת האלבומים הנמכרים ביותר של רולינג סטון בשנת 2020, תוך שדורג במקום העשירי ברשימת האלבומים הנמכרים ביותר בשנת 2020, שפורסמה על ידי נילסן סאונדסקאן. זאת, בנוסף לכך ש-*Folklore* הוכתר לאלבום הנמכר ביותר בשנת 2020 בשתי הרשימות. באותה העת חזר האלבום למקום הראשון במצעד הבילבורד 200 עם מכירות של 54,000 עותקים. הוא נשאר בראש המצעד 51 שבועות בסך הכול. לאחר צאתו על גבי תקליט ב-28 במאי 2021, נמכרו למעלה מ-40,000 עותקי תקליטים שלו; שיא של כל הזמנים, כשהקודם שהחזיק בו היה ג'ק וייט עם אלבומו, *Lazaretto*, שנמכר בלמעלה מ-40,000 עותקי תקליטים בשבוע שלם.

### סין
בפחות משעה הצליח האלבום להימכר בלמעלה מ-165,000 עותקים ברפובליקה העממית של סין. דקות אחדות לאחר מכן הוענק לו באופן רשמי תואר אלבום כסף, על מכירות של למעלה ממיליון עותקים במדינה. האלבום הפך לאלבום הרביעי של אמן בינלאומי הנמכר ביותר במדינה בשנת 2020, כאשר הוא עקף את *[[Positions]]* של אריאנה גרנדה. כמה שעות לאחר מכן נמכר בלמעלה מ-470,000 עותקים והפך לאלבום השלישי של אמן בינלאומי הנמכר ביותר במדינה בשנת 2020, כאשר הוא עוקף את *[[Music to Be Murdered By]]* של אמינם. לקראת סוף דצמבר 2020, נודע כי נמכרו למעלה מ-500,000 עותקים דיגיטליים של האלבום במדינה – האלבום החמישי של סוויפט שעושה זאת. לבסוף, הוכרז באופן רשמי כי הוא האלבום השלישי של אמן בינלאומי הנמכר ביותר במדינה בשנת 2020, מאחורי ''Changes'' של ג'סטין ביבר ו-*Folklore* שלה.

### כלל העולם
האלבום הגיע למקום הראשון במצעדי אייטונס של 45 מדינות שונות ברחבי העולם בפחות משלוש שעות. בהמשך דווח כי הוא הגיע למקום הראשון ב-67 מצעדי אייטונס ברחבי העולם. בנוסף לכך, פורסם כי ביממה אחת, צברו שירי האלבום למעלה מ-66.3 מיליון השמעות בסך הכול. בממלכה המאוחדת הצליח האלבום להגיע למקום הראשון במצעד האלבומים הבריטי. בזכות נתון זה הפכה סוויפט לאמן היחיד שהצליח להגיע למקום הראשון במצעד עם שני אלבומים שונים באותה השנה, ולאמן הרביעי (ביחד עם מדונה, קיילי מינוג וברברה סטרייסנד) שהגיע עם שישה אלבומים שונים לראש המצעד. הסינגל המוביל מהאלבום "Willow", הצליח להגיע למקום השלישי במצעד הסינגלים הבריטי ונחסם על ידי "Rockin' Around the Christmas Tree" ו-"All I Want for Christmas Is You" מלכבוש את פסגת המצעד, שזכו להצלחה מחודשת בעקבות חג המולד. שני השירים "Champagne Problems" ו-"No Body, No Crime" נכנסו אליו למקום ה-15 וה-19 בהתאמה. ב-8 בינואר 2021 עלה *Evermore* למקום הראשון במצעד האלבומים בשנית.

בשבוע הראשון לצאתו צבר האלבום 254.4 מיליון השמעות בספוטיפיי, מה שהופך אותו לשבוע הפתיחה השני בגודלו מבחינת השמעות לאמנית בשנת 2020, מאחורי שבוע הפתיחה של אלבומה, *[[Folklore (אלבום של טיילור סוויפט)|Folklore]]*. הקודמת שהחזיקה בשבוע הפתיחה השני בגודלו בשנת 2020, הייתה אריאנה גרנדה עם אלבומה, *[[Positions]]*. מגזין בילבורד פרסם כתבה וכלל את סוויפט כחלק ממחזיקת השיאים הגדולה ביותר במצעדי הבילבורד. באוסטרליה, האלבום והסינגל המוביל מתוכו התברגו במקומות הראשונים במצעדי ה-ARIA. *Evermore* הגיע למקום הראשון במצעד האלבומים האוסטרלי גם כן, והיה לאלבומה השביעי של סוויפט שעשה זאת. היא קבעה שיא היסטורי כאשר הצליחה להשיג שני מקומות ראשונים במצעד האלבומים האוסטרלי בשנה אחת, בפרק זמן של 19 שבועות האחד מהשני. "Willow" ניצב במקום הראשון במצעד הסינגלים האוסטרלי.

באירלנד האלבום ניצב במקום השלישי במצעד האלבומים האירי. בנוסף, הוא היה האלבום הדיגיטלי הנמכר והמושמע ביותר באותו השבוע. במקביל, "Willow" הגיע למקום השלישי במצעד הסינגלים האירי, לצד הרצועות "Champagne Problems" ו-"No Body, No Crime" שנכנסו למצעד במקום השישי וה-11 בהתאמה. בשנת 2021 עלה האלבום למקום השני במצעד האלבומים האירי. בניו זילנד, נכנסו השירים "Willow", "Champagne Problems", "No Body, No Crime" ו-"Gold Rush" למקום הראשון, השני, השלישי והרביעי בהתאמה. בספוטיפיי העולמי כל רצועות האלבום נכנסו ל-28 הגדולים. "Willow" התברג במקום הראשון עם 7.268 מיליון השמעות ביממה אחת; אחת מהבכורות הגדולות ביותר של שיר בשנת 2020 ולצידו נכנסו שש רצועות נוספות לעשירייה הפותחת.

## השפעה
*Evermore* היה לאלבום ההפתעה השני של סוויפט בדומה לקודמו, *Folklore*. דרך ההוצאה של שני האלבומים בפרקי זמן קצרים האחד מהשני הושוותה לביטלס, יו 2, פרינס ודייוויד בואי, ב-''Vulture'' שנהגו להוציא את אלבומיהם בפרקי זמן קצרים ללא הכרזה. נכתב כי הידיעה על כך שהיא שהוציאה אלבום הפתעה נוסף בשנת 2020 "הגיעה כהלם גדול". ב-*Our Culture Mag* כתבו כי "הצורה בה סוויפט הצליחה להוציא אלבום מעולה בדומה לקודמו, תוך שהיא הקליטה באותה העת גם את ששת אלבומי האולפן הראשונים שלה, ראויה לשבח". ב-*NJ.com* הודו לסוויפט על שהפכה את "שנת הקורונה לקצת יותר נסבלת" והוסיפו כי אף אמן אחר במעמדה "לא היה בולט כל כך בשנת 2020". ב-*The Sydney Morning Herald* כינו אותה כ"מלכת הפרודוקטיביות של מגפת הקורונה".

בילבורד הגדיר את *Evermore* ו-*Folklore* כדוגמאות הבולטות ביותר לאופן שבו מגפת הקורונה השפיעה על תעשיית המוזיקה בשנת 2020. באותה הכתבה ציינו גם את ההצלחה המסחרית הגדולה לה זכו שני האלבומים. בנוסף, שני האלבומים דורגו יחדיו ברשימות סוף השנה של המגזין, ואף קיבלו שבחים ביקורתיים כאחד. ב-*Arre* כתבו כי שני האלבומים היו חלק בלתי נפרד משנת 2020. במגזין וראייטי בחר כריס וילמן ב-*Evermore* כאלבום הטוב ביותר שיצא בשנה זו, וציין את ההשפעה הרבה שלו. גם ב-*[[USA Today]]* הוא נבחר ל"אלבום השנה", תוך שנכתב עליו כי: "בדיוק כשעמדנו לפרסם את רשימת 'האלבומים הטובים ביותר של שנת 2020' בה דירגנו את *Folklore* במקום הראשון, הוציאה סוויפט והפתיעה אותנו עם *Evermore*; אלבום הרפתקני אף יותר מקודמו. החלטנו לכלול אותם במקום הראשון". שיריה היו לתוכן המוביל ביותר ב-*[[Genius]]* בשנת 2020 וצברו למעלה מ-31 מיליון צפיות בסך הכול.

בהשראת הרצועה "Champagne Problems", מלון היוקרה הצרפתי רויאל שמפיין הוטל אנד ספא הציע לאורחיו חבילה חדשה בשם "פתרון שמפניה", הכוללת בקבוק דום פריניון, מותג השמפניה המוזכר במילות השיר.

### תביעה על שם האלבום
ב-2 בפברואר 2021 הגיש צוות הניהול של פארק אוורמור (פארק שעשועים בפלזנט גרוב, יוטה), תביעה נגד סוויפט וצוותה בגין שהפרו לכאורה את סימן המסחר "EVERMORE". הצוות ביקש להימנע מהמשך השימוש של סוויפט במילה ודרש פיצויים בסך של שני מיליון דולרים או חלק מההכנסות של האלבום, כולל תשלומים על השימוש בעורכי דין. היועץ של הפארק שלח מכתב הפסקת פעילות לצמיתות לעורך דינה של סוויפט ב-29 בדצמבר 2020. בתגובה, הצהיר עורך דינה: "כאשר מרשתי הוציאה את האלבום בשם הזה, הרווחים של הפארק גדלו והדבר הוביל לפריחה מסחרית ולא להפך".

בהמשך טען הצוות של הפארק כי שם אלבומה של סוויפט *Evermore*, מבלבל את הצרכנים ומשפיע לרעה על יכולת החיפוש של הפארק באינטרנט ובכלל. על פי מסמכי בית המשפט שהגיש צוות הפארק, המבקרים בו תהו האם האלבום הוא שיתוף פעולה בין סוויפט והפארק, וכי ביום בו הוכרז על צאתו של *Evermore* (10 בדצמבר 2020), התנועה באתר האינטרנט הרשמי של הפארק עלתה ב-330.4 אחוזים בהשוואה ליום הקודם. עוד נודע, כי הדבר השפיע על מנוע החיפוש של גוגל. בין היתר, עלתה הטענה כי "בעקבות צאת האלבום, היכולת של המבקרים למצוא את המקום באינטרנט קטנה ואף הפכה לקשה מנשוא".

צוותה של סוויפט הכחיש את ההאשמות במכתב שהוגש לבית המשפט, והתייחס לתביעה כ"חסרת בסיס". במכתב, נאמר כי "לא יעלה על הדעת שיש סיכוי לבלבול בין פארק השעשועים לבין המוזיקה של גברת סוויפט", ועלתה הטענה כי הסחורה של הפארק, כגון "ביצי דרקון קטנות וטלאי גילדה" אינה דומה למוצריה של סוויפט. בהצהרה בבילבורד, דוברה של סוויפט כינה את התביעה ככזו שהוגשה "בקלות דעת" והטיל ספק בכוונה האמיתית מאחוריה.

ב-24 בפברואר 2021 חברת ניהול זכויות היוצרים TAS (חברת הסימנים המסחריים וזכויות היוצרים של סוויפט) הגישה תביעה נגדית כנגד פארק השעשועים על הפרות זכויות יוצרים, עקב השמעה את שיריה של סוויפט "Love Story", "You Belong with Me" ו-"Bad Blood" באופן קבוע בהופעות שהתקיימו שם, ללא היתר מתאים. מ-TAS נמסר כי הנהלת הפארק "התעלמה באופן בוטה מההודעות הרבות של BMI (ארגון זכויות יוצרים בתעשיית המוזיקה) ובחרה במקום להמשיך ולהפיק תועלת מסחרית מהשמעת השירים הבלתי מורשית של סוויפט, למרות ידיעה ממשית על האחריות והעונשים המשמעותיים שיכולים להיות מוטלים לפי "חוק זכויות היוצרים להגנת אמנים". בהמשך, פורסם כי "קן ברטשניידר (מנכ"ל הפארק) פנה ל-BMI וביקש היתר רטרואקטיבי שיכסה את כל השמעת השירים הבלתי מורשית שאירעה משנת 2018 עד 2021, לאחר שהבין שתביעה מטעם הנהלתה סוויפט הולכת להגיע".

במרץ 2021 דיווח דוברה של סוויפט כי לפי ההחלטה שהתקבלה, שני הצדדים "החליטו לוותר על התביעות האחד של השני, ללא הסדר כספי".

## רשימת רצועות

### הערות
* כל שמות הרצועות מעוצבות באותיות קטנות.

## קרדיטים
כל הקרדיטים שלהלן לקוחים מטיידל, ופיצ'פורק.

### מוזיקאים

**הקלטת [[כלי נגינה|כלים]] נוספת**

### טכני

### עיצוב
* בת' גרברנט – צילום

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי טיילור סוויפט
קטגוריה:אלבומי המשך
קטגוריה:אלבומי הפתעה
קטגוריה:אלבומים באנגלית
קטגוריה:אלבומים שהופקו על ידי ארון דסנר
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי טיילור סוויפט
קטגוריה:אלבומי פולק של אמנים אמריקאים
קטגוריה:אלבומי פולק-פופ
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהושפעו בעקבות מגפת הקורונה
קטגוריה:אלבומי זהב באוסטרליה
קטגוריה:אלבומי זהב בממלכה המאוחדת
קטגוריה:אלבומי זהב בקנדה
קטגוריה:אלבומי חברת ריפבליק רקורדס